Vildanden (flyselskap)

Vildanden var et norsk virtuelt flyselskap som opererte med flyvninger mellom Skien, Bergen, Stavanger og Trondheim fra 2005 til 2011. Selskapet ble startet 24. januar 2005 av lokale investorer fra Grenlandsområdet. Man mente det var marked for et flytilbud mellom Skien lufthavn, Geiteryggen og Bergen lufthavn, Flesland. Flyplassen ligger omtrent ti minutters kjøring fra Skien sentrum. Vildanden fløy opptil fem daglige avganger til Bergen og tre til Stavanger. 

Selskapet var ikke et flyselskap i seg selv, og hadde ingen fly. Flyselskapet Helitrans opererte ruten Skien/Bergen, Skien/Trondheim og Skien/Stavanger på vegne av Vildanden AS, med fly av typen ATR 42 og BAe Jetstream 32. Fra starten økte trafikken jevnt, og nordsjøarbeidere bosatt i grenlandsområdet utgjorde en viktig del av kundegrunnlaget. 

Selskapet hentet sitt navn fra Skiens store dikter, Henrik Ibsen, og hans skuespill Vildanden og markedsførte seg selv med mottoet korteste vei fra Ibsen til Grieg.

Historie
I januar 2005 besluttet lokale forretningmenn med støtte fra lokale myndigheter å investere i et lokalt flytilbud med daglige avganger til Bergen. Selskapet ble startet i samarbeid med Coast Air. I 2007 økte selskapet kapasiteten ytterligere, med et nytt fly og daglige avganger til Stavanger, Molde og tre ganger i uken til Stockholm. 

Fra november 2007 kuttet selskapet ut Molde som destinasjon, og byttet flyplass i Stockholm fra Arlanda lufthavn til Bromma lufthavn. Ruten til Stockholm ble nedlagt i august 2009, da Vildanden byttet samarbeidspartner fra Avitrans Nordic til Danish Air Transport.

Senere fra Danish Air Transport til søsterselskapet Danu Oro Transportas, og til slutt Helitrans frem til oppbudet.

Vildanden gikk i første kvartal i 2009 med sitt første overskudd. God passasjerøkning var noe av årsaken, men og en bedre økonomisk styring.

Vildanden begjærte oppbud 14. januar 2011. TV 2

Flåte
Flyene selskapet benyttet var eid og operert av flyselskap som hadde de nødvendige tillatelser, så som Coast Air, Avitans Nordic, Danish Air Transport, Danu Oro Transportas og Helitrans.
FlytypeAntallSetekonfigurasjonRegistreringerBemerkningerATR 42246 seterLN-HTC og LN-HTEBle operert av HelitransBAe Jetstream 32319 seterLN-FAN, LN-FAQ og LN-HTBBle operert av Helitrans

Destinasjoner
ByFlyplasskodeFlyplassnavnFlytypeBemerkningerIATAICAO BergenBGOENBRBergen lufthavn, FleslandATR 42SkienSKEENSNSkien lufthavn, GeitryggenATR 42, BAe Jetstream 32StavangerSVGENZVStavanger lufthavn, SolaATR 42,BAe Jetstream 32TrondheimTRDENVATrondheim lufthavn, VærnesATR 42

Kategori:Tidligere norske flyselskaper
Kategori:Flyselskaper etablert i 2005
Kategori:Flyselskaper nedlagt i 2011